**Zápisnica zo zasadnutia mimoriadnej sociálnej a bytovej komisie z 2. 6. 2020**

**Prítomní:** Daniela Palúchová, Matúš Repka, Iveta Jančoková, Ildikó Zorádová,   
 Jana Hrehorová, Konrád Balla

Program:

1. Informácia o žiadateľoch zaradených v poradovníku 2016 a jeho dodatkoch, ktorí žiadosť   
 o byt neaktualizovali v zmysle Zásad hospodárenia s bytmi,

2. Informácia o uzatvorených nájomných zmluvách k obecným bytom a k bytom vo   
 vlastníctve mestskej časti Bratislava-Petržalka za 1. štvrťrok 2020,

3. Informácia v zmysle uznesenia MZ č. 655 za 1. štvrťrok 2020,

4. Informácia o riešení bytov vo vlastníctve mestskej časti Bratislava-Petržalka,

5. Žiadosť o zaradenie žiadosti o nájom bytu do poradovníka - Jana Jankovičová,

6. Predvolanie na komisiu – Helga Zimmermann Zifčáková,

7. Žiadosť o obnovenie nájmu – Ingrid Zemánková

8. Informácia o odmietnutí bytu - Iveta Parraková

9. Informácia o voľných obecných bytoch

10. Návrh Zásad hospodárenia s bytmi v mestskej časti Bratislava-Petržalka

11. Rokovanie o  Návrh zámeru na lokalitný program pre Stredisko sociálnych služieb

Petržalka Vavilovova 18

Rôzne

Zasadnutie komisie otvorila predsedníčka komisie Daniela Palúchová. Zasadnutie sociálnej

a bytovej komisie sa konalo na základe schváleného programu.

Materiály za oblasť bytovú uviedli: Juana Štrbová a Martina Hudecová, zamestnankyne bytového oddelenia.

**K bodu 1./ Informácia o žiadateľoch zaradených v poradovníku 2016 a jeho dodatkoch, ktorí žiadosť o byt neaktualizovali v zmysle Zásad hospodárenia s bytmi**

Členovia komisie sa oboznámili s predloženým materiálom „Informácia o žiadateľoch zaradených v poradovníku 2016 a jeho dodatkoch, ktorí žiadosť o byt neaktualizovali v zmysle Zásad hospodárenia s bytmi“ a po diskusii prijali nasledujúce uznesenie.

**Uznesenie:**

Komisia sociálna a bytová odporúča starostovi žiadosti MZ 7167/2010 a P-37/2016,   
MZ 7337/2013 a P-77/2016, MZ 7353/2013 a P 81/2016, MZ 7359/2014 a P-83/2016,   
MZ 7361/2014 a P-84/2016, MZ 7474/2016 a DP 5-2/2016 vyradiť z poradovníka aj z miestneho zoznamu žiadateľov o nájom bytu z dôvodu, že svoju žiadosť o nájom bytu neaktualizovali v zmysle Zásad hospodárenia s bytmi v mestskej časti Bratislava-Petržalka.

**Hlasovanie:**

prítomní: 6 Daniela Palúchová, Matúš Repka, Iveta Jančoková, Ildikó Zorádová,   
Jana Hrehorová, Konrád Balla

za: 6

proti: 0

zdržal sa: 0

**Uznesenie bolo schválené**

**K bodu 2./ Informácia o uzatvorených nájomných zmluvách k obecným bytom   
a k bytom vo vlastníctve mestskej časti Bratislava-Petržalka za 1. štvrťrok 2020**

Členovia komisie sa oboznámili s predloženým materiálom „Informácia o uzatvorených nájomných zmluvách k obecným bytom a k bytom vo vlastníctve mestskej časti Bratislava-Petržalka za 1. štvrťrok 2020“ a po diskusii prijali nasledujúce uznesenie.

**Uznesenie:**

Komisia sociálna a bytová k materiálu nemá pripomienky

o d p o r ú č a

Miestnemu zastupiteľstvu mestskej časti Bratislava-Petržalka

z o b r a ť na  v e d o m i e

Informáciu o uzatvorených nájomných zmluvách k obecným bytom a k bytom vo vlastníctve mestskej časti Bratislava-Petržalka za 1. štvrťrok 2020.

**Hlasovanie:**

prítomní: 6 Daniela Palúchová, Matúš Repka, Iveta Jančoková, Ildikó Zorádová,   
Jana Hrehorová, Konrád Balla

za: 6

proti: 0

zdržal sa: 0

**Uznesenie bolo schválené**

**K bodu 3./ Informácia v zmysle uznesenia MZ č. 655 za 1. štvrťrok 2020**

Členovia komisie sa oboznámili s predloženým materiálom „Informácia v zmysle uznesenia MZ č. 655 za 1. štvrťrok 2020“, informáciu zobrali na vedomie a po diskusii prijali nasledujúce uznesenie.

**Uznesenie:**

Komisia sociálna a bytová k materiálu nemá pripomienky a materiál „ Informácia v zmysle uznesenia MZ č. 655 z 26.10.2010 za 1. štvrťrok 2020“ berie na vedomie.

**Hlasovanie:**

prítomní: 6 Daniela Palúchová, Matúš Repka, Iveta Jančoková, Ildikó Zorádová,   
Jana Hrehorová, Konrád Balla

za: 6

proti: 0

zdržal sa: 0

**Uznesenie bolo schválené**

**K bodu 4./ Informácia o riešení bytov vo vlastníctve mestskej časti Bratislava-Petržalka**

Členovia komisie sa oboznámili s predloženým materiálom „Informácia o riešení bytov vo vlastníctve mestskej časti Bratislava-Petržalka“, informáciu zobrali na vedomie a po diskusii prijali nasledujúce uznesenie.

**Uznesenie:**

Komisia sociálna a bytová k materiálu nemá pripomienky a materiál „Informácia o riešení bytov vo vlastníctve mestskej časti Bratislava-Petržalka“ berie na vedomie.

Komisia sociálna a bytová žiada oddelenie školstva, aby pred začiatkom školského roku v auguste 2020 informovalo riaditeľov základných a materských škôl v zriaďovateľskej pôsobnosti mestskej časti Bratislava-Petržalka o možnosti evidovania žiadostí o nájom bytu vo vlastníctve mestskej časti na Ul. Ondreja Štefanka 3.

**Hlasovanie:**

prítomní: 6 Daniela Palúchová, Matúš Repka, Iveta Jančoková, Ildikó Zorádová,   
Jana Hrehorová, Konrád Balla

za: 6

proti: 0

zdržal sa: 0

**Uznesenie bolo schválené**

**K bodu 5./ Žiadosť o zaradenie žiadosti o nájom bytu do poradovníka -** Jana Jankovičová

Členovia komisie sa oboznámili s predloženým materiálom „Žiadosť o zaradenie žiadosti o nájom bytu do poradovníka - Jana Jankovičová“„ a po diskusii prijali nasledujúce uznesenie.

**Uznesenie:**

Komisia sociálna a bytová odporúča starostovi zaradiť žiadosť č. MZ 7557/2019 žiadateľky Jany Jankovičovej do dodatku poradovníka 2016.

**Hlasovanie:**

prítomní: 6 Daniela Palúchová, Matúš Repka, Iveta Jančoková, Ildikó Zorádová,   
Jana Hrehorová, Konrád Balla

za: 6

proti: 0

zdržal sa: 0

**Uznesenie bolo schválené**

**K bodu 6./ Predvolanie na komisiu – Helga Zimmermann Zifčáková,**

Helga Zimmermann Zifčáková, žiadateľka o nájom bytu evidovaná pod č. MZ 7292/2012, zaradená v Poradovníku 2016 pod č. P – 67/2016, spolu s pani, ktorú predstavila ako svoju právnu poradkyňu, bola osobne prítomná na zasadnutí komisie 26. 05. 2020. Po vypočutí žiadateľky a po diskusii prijali členovia komisie nasledujúce uznesenie.

**Uznesenie:**

Komisia sociálna a bytová zaujala stanovisko, že žiadosť menovanej je možné riešiť v súlade s poradím v poradovníku a v rámci možností mestskej časti.

**Hlasovanie:**

prítomní: 6 Daniela Palúchová, Matúš Repka, Iveta Jančoková, Ildikó Zorádová,   
Jana Hrehorová, Konrád Balla

za: 6

proti: 0

zdržal sa: 0

**Uznesenie bolo schválené**

**K bodu 7./ Žiadosť o obnovenie nájmu – Ingrid Zemánková**

Členovia komisie sa oboznámili s predloženým materiálom „Žiadosť o obnovenie nájmu – Ingrid Zemánková „ a po diskusii prijali nasledujúce uznesenie.

**Uznesenie:**

Komisia sociálna a bytová odporúča starostovi obnoviť nájom bytu Ingrid Zemánkovej na dobu určitú 1 rok. V prípade, že si nájomníčka opakovane nebude plniť svoje povinnosti vyplývajúce z nájmu bytu, riešiť jej situáciu menším bytom alebo nepredĺžením nájmu bytu.

**Hlasovanie:**

prítomní: 5 Daniela Palúchová, Matúš Repka, Iveta Jančoková, Ildikó Zorádová,   
Konrád Balla

neprítomná: 1 Jana Hrehorová

za: 5

proti: 0

zdržal sa: 0

**Uznesenie bolo schválené**

**K bodu 8./ Informácia o odmietnutí bytu - Iveta Parraková**

Členovia komisie sa oboznámili s predloženým materiálom „Informácia o odmietnutí bytu - Iveta Parraková „ žiadosť MZ 7561/2019 a MZ-VL 4/2019, informáciu zobrali na vedomie a po diskusii prijali nasledujúce uznesenie.

**Uznesenie:**

Komisia sociálna a bytová k materiálu nemá pripomienky a materiál „Informácia o odmietnutí bytu - Iveta Parraková“ berie na vedomie.

Komisia sociálna a bytová žiada bytové oddelenie o zistenie informácie, či v prípade,   
že mestská časť predmetný byt uvedie do stavu spôsobilého na riadne užívanie, žiadateľka   tento byt prijme.

**Hlasovanie:**

prítomní: 5 Daniela Palúchová, Matúš Repka, Iveta Jančoková, Ildikó Zorádová,   
Konrád Balla

neprítomná: 1 Jana Hrehorová

za: 5

proti: 0

zdržal sa: 0

**Uznesenie bolo schválené**

**K bodu 9./ Informácia o voľných obecných bytoch**

Členovia komisie sa oboznámili s predloženým materiálom „Informácia o voľných obecných bytoch „ a po diskusii prijali nasledujúce uznesenie.

**Uznesenie:**

Komisia sociálna a bytová k materiálu nemá pripomienky a materiál „Informácia o voľných obecných bytoch k 21. 05. 2020“ berie na vedomie.

**Hlasovanie:**

prítomní: 5 Daniela Palúchová, Matúš Repka, Iveta Jančoková, Ildikó Zorádová,   
Konrád Balla

neprítomná: 1 Jana Hrehorová

za: 5

proti: 0

zdržal sa: 0

**Uznesenie bolo schválené**

**K bodu 10./ Návrh Zásad hospodárenia s bytmi v mestskej časti Bratislava-Petržalka**

Členovia komisie sa oboznámili s predloženým materiálom „Návrh Zásad hospodárenia s bytmi v mestskej časti Bratislava-Petržalka“ a po diskusii prijali nasledujúce uznesenie.

**Uznesenie:**

Komisia sociálna a bytová žiada bytové oddelenie o preverenie správnosti čl. 5 Doba nájmu obecného bytu v spojitosti s čl. 8 Osobitné ustanovenia pre nájom služobných bytov prostredníctvom právneho zástupcu, ktorý predmetné Zásady spracoval.

Po preverení vyššie uvedeného navrhuje komisia sociálna a bytová v čl. 5 ods. (1) veta 2. Zásad slovo „automatickým“ z textu vypustiť.

Komisia sociálna a bytová odporúča miestnemu zastupiteľstvu Bratislava-Petržalka schváliť Zásady hospodárenia s obecnými bytmi v mestskej časti Bratislava-Petržalka.

**Hlasovanie:**

prítomní: 6 Daniela Palúchová, Matúš Repka, Iveta Jančoková, Ildikó Zorádová,   
Jana Hrehorová, Konrád Balla

za: 5

proti: 0

zdržal sa: 1 Daniela Palúchová

**Uznesenie bolo schválené**

**K bodu 11./ Rokovanie o  Návrh zámeru na lokalitný program pre Stredisko sociálnych služieb Petržalka Vavilovova 18**

Pani Chanečková, riaditeľka Strediska sociálnych služieb Petržalka,  uviedla materiál – Návrh  zámeru na lokalitný program pre Stredisko sociálnych služieb Petržalka Vavilovova 18. Po spoločnej diskusii s členmi komisie pani Palúchová navrhla, aby  pani Hrehorová v priebehu júna skompletizovala  podklady k sociálnym službám na Hrobákovej a Osuského, prezistila možnosti odstúpenia od zmluvy Klubu modernej gymnastiky (na Vavilovovej 18)  pre účely sociálnych služieb  a následne, najneskôr do konca  júna,  bude zvolané zasadnutie sociálnej a bytovej komisie.

**Rôzne**

Predsedníčka komisie Daniela Palúchová požiadala o informáciu o stave riešenia p. Bojnáka – zámena bytu. P. Štrbová informovala komisiu, že byt pre p. Bojnáka na zámenu je pripravený. P. Bojnák bude predvolaný k spísaniu úradného záznamu vo veci riešenia zámeny bytu odsúhlasenej sociálnou a bytovou komisiou 20. 11. 2019.

Predsedníčka komisie Daniela Palúchová požiadala o informáciu o stave riešenia požiadaviek v zmysle bodu 1) Prešetrenie na mieste. Oboznámenie sa so skutočným stavom v bytovom dome na ul. M. Medveďovej 21 z mimoriadnej sociálnej a bytovej komisie 11. 02. 2020.

Bytové oddelenie informáciu k požiadavke komisie

-orientačná cena stúpačiek – rozvodov potrubia - uviedlo v materiáli na sociálnej a bytovej komisii 03. 03. 2020 v bode 3 – úloha splnená,

*(informácia -* orientačná cena za rekonštrukciu stúpačiek  *(rozvodov potrubia) na* ul. M. Medveďovej 21 - *Podľa projektovej dokumentácie vypracovanej v roku 2016 pre Bytový podnik Petržalka s. r. o. , Haanova 10, Bratislava kompletná rekonštrukcia ležatých a stúpacích rozvodov studenej vody, TÚV, cirkulácie a rozvodov splaškovej kanalizácie (ZTI) v celom objekte bytového domu na ul. M. Medveďovej 21 v Bratislave bola rozpočtovaná v sume 221 854,60 € s DPH. V súčasnosti je odhadované navýšenie uvedenej sumy o 30%).*

- vykonávať príležitostné kontroly bytového domu na ul. M. Medveďovej 21 – kontroly boli vykonané 24. 02. 2020, 03. 03. 2020, 23. 04. 2020, 28. 04. 2020, 30. 04. 2020, 14. 05. 2020, 22. 05. 2020 - v prípadoch zistenia nedostatkov bol upozornený správca Bytový podnik Petržalka, s. r. o. na odstránenie závad.

- odporúčanie sociálnej a bytovej komisie p. starostovi bolo zaslané prostredníctvom p. Jany Hrehorovej, zástupkyne starostu

- žiadosti finančnému oddeleniu a oddeleniu majetku, obstarávania a investícií boli spolu s výpisom z uznesení zo zasadnutia sociálnej a bytovej komisie konanej 11. 02. 2020 zaslané e-mailovou korešpondenciou na príslušné oddelenia (viď prílohy).

Začiatok rokovania komisie: 15,00 hod.

Ukončenie rokovania komisie: 17,35 hod.

Bratislava 10. 06. 2020

Daniela Palúchová v. r.

podpredníčka komisie

Za správnosť: Juana Štrbová

Martina Hudecová

Kvetoslava Biljnjová